
Martfű Város Polgármesterétől

ELŐTERJESZTÉS

állami vagyon ( Martfű, Gesztenye sor 1/c szám alatti alkotóház ) ingyenes önkormányzati tulajdonba vételére

Tisztelt Képviselő- testület!

A Magyar Állam tulajdonát képezi, a martfűi 791/6 hrsz. alatt felvett, természetben Martfű, Gesztenye sor 1/c szám alatt található 336 m2 területű ingatlan, valamint a rajta álló 133 m2 
hasznos alapterületű épület, melynek kezelője a Jász – Nagykun - Szolnok Megyei Kormányhivatal.
Az ingatlanra Martfű Város Önkormányzata 2011. december 15. napjával - egy év időtartamra- bérleti szerződést kötött.
Magyarország helyi önkormányzatairól szóló 2011. évi CLXXXIX. törvény 13 §. (1) bekezdése „a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:”

7. pont: „Kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme;a helyi közművelődési tevékenység támogatása.”

Önkormányzatunk a bérleti szerződés  megkötésével - az önkormányzati törvény szabályainak betartása mellett - a helyi közművelődési tevékenység támogatását vállalta, az ingatlan közösségi Alkotóházként való  működtetésével.

Célja az volt, hogy egy olyan szakmai műhely működjön, amely a népi hagyományok őrzésével, ápolásával foglalkozik. Fontos szakmai feladata a tárgyalkotás és folklór hagyományok továbbadása gyermekeknek és felnőtteknek egyaránt. Összefogja a helyi kézműveseket, a népi kultúrához kötődő szakembereket, akik szívesen foglalkoznak  népművészeti tárgyalkotással/ szövés, bőrművesség, csuhé, fafaragás stb./, valamint mézeskalács készítéssel. Az alkotóház     működése új lehetőséget nyújtott a szabadidő hasznos eltöltésére a Martfűn lakók, a térségben élők, és a városba érkező vendégek  számára.

Önkormányzatunk a közösségi alkotóház keretén belül folytatott tevékenységeket továbbra is biztosítani szeretné a település lakossága számára, ezért szükséges az ingatlan állami tulajdonból ingyenes önkormányzati tulajdonba kérése, a Magyar Nemzeti Vagyonkezelő Zrt-től. Önkormányzatunknak az állami vagyonról szóló 254/2007. (X.4.) Korm. rendelet 50. § (2) b) pontjában foglaltak szerint nyilatkoznia kell arról is, hogy vállalja a tulajdonba adás érdekében felmerülő költségek- ideértve a művelési ág szükséges megváltoztatásának költségét- megtérítését.
Az ingatlan nem áll örökségvédelmi, természetvédelmi, illetve NATURA 2000 védettség alatt.
Kérem a Tisztelt Képviselő-testületet előterjesztésem megtárgyalására, és az alábbi határozati javaslat elfogadására. 

Határozati javaslat:
Martfű Város Önkormányzat Képviselő-testülete

……./2013.(II.25.) Ö. határozat

Állami vagyon (Martfű, Gesztenye sor 1/c szám alatti alkotóház) ingyenes önkormányzati tulajdonba vételére

Martfű Város Önkormányzata megtárgyalta az állami vagyon Martfű, Gesztenye sor 1/c. szám alatti alkotóház tulajdonba vételére vonatkozó előterjesztést, s az alábbiak szerint döntött:

Martfű Város Önkormányzata a Magyarország helyi önkormányzatairól szóló 2011. évi CLXXXIX. törvény 13 §. (1) 7.pontjában szereplő, „Kulturális szolgáltatás, különösen a nyilvános könyvtári ellátás biztosítása;  filmszínház, előadó-művészeti  szervezet támogatása, a kulturális örökség helyi védelme; a helyi közművelődési tevékenység támogatása.”   feladata ellátásához ingyenes önkormányzati tulajdonba kéri a Magyar Állam tulajdonát képező, a martfűi  791/6 hrsz. alatt  felvett, természetben Martfű, Gesztenye sor 1/c szám alatt található 336 m2 területű ingatlan, valamint a rajta álló 133 m2  területű épületet, a Magyar Nemzeti Vagyonkezelő Zrt-től.
Az Önkormányzat célja, hogy az ingatlan Alkotóházként  biztosítsa továbbra is olyan  szakmai műhely működését, amely a népi hagyományok őrzésével, ápolásával foglalkozik. Fontos szakmai feladata a tárgyalkotás és folklór hagyományok továbbadása gyermekeknek és felnőtteknek egyaránt. Összefogja a helyi kézműveseket, a népi kultúrához kötődő szakembereket, akik szívesen foglalkoznak  népművészeti tárgyalkotással/ szövés, bőrművesség, csuhé, fafaragás stb./, valamint mézeskalács készítéssel. Működtetése továbbra is nyújtson  lehetőséget   a szabadidő hasznos eltöltésére a Martfűn lakók, a térségben élők, és a városba érkező   vendégek  számára.

Martfű Város Önkormányzata vállalja, hogy az állami vagyonról szóló 254/2007. (X.4.) Korm. rendelet 50. § (2) b) pontjában foglaltak szerint, a tulajdonba adás érdekében felmerülő költségeket- ideértve a művelési ág szükséges megváltoztatásának költségét- megtéríti.

Az ingatlan nem áll örökségvédelmi, természetvédelmi, illetve NATURA 2000 védettség alatt.
A Képviselő- testület felhatalmazza a polgármestert, hogy az ingatlan tulajdonjogának megszerzése, valamint a szerződés megkötése érdekében a Magyar Nemzeti Vagyonkezelő Zrt-nél eljárjon.
Erről értesülnek: 

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Polgármesteri Hivatal Városfejlesztési és Üzemeltetési Iroda

Martfű, 2013. február 21.

        Városfejlesztési és Üzemeltetési Iroda vezetője
Látta: Szász Éva jegyző
